Bajío

Bajío er et område sentralt i Mexico som dekker slettene sør for Guanajuatofjellkjeden i delstatene Guanajuato, Aguascalientes, Jalisco, Colima, Querétaro og Michoacán. Bajío er karakteristisk for sine fruktbare jordbruksområder med en årlig gjennomsnittsnedbør på omtrent 700 millimeter, som er mer enn de fleste områdene i Nord- og Sentral-Mexico.

I Bajío ligger også noen av de største industribyene i Mexico, slik som Guadalajara, Aguascalientes, León og Santiago de Querétaro. Uavhengighetsbevegelsen i Mexico ble født i Bajío-området, og i dag er det en høyborg for politisk katolisisme og konservative verdier i landet.

Landformer i Mexico